রনজিৎ সিংয়ের মতে, শুরুতে তাঁর নৃত্যসুলভ ট্রাফিক পুলিশিং দেখে মানুষ অবাক হতো। কেউ কেউ বিরক্তও হয়েছেন। কিন্তু ধীরে ধীরে তা জনপ্রিয়তা পেয়েছে এবং রাস্তার বেপরোয়া চালকটিও তাঁর নির্দেশ মেনে চলেন। সংবাদ সংস্থা এএফপিকে রনজিতের ভাষ্য, ‘আমি মাইকেল জ্যাকসনের ভক্ত এবং গাড়ি থামাতে ১২ বছর আগে থেকে তাঁর “মুনওয়াকিং” নাচ অনুকরণ করছি। শুরুতে মানুষ বিস্মিত হতো। কিন্তু কয়েক বছর ধরে এটা ব্যাপক জনপ্রিয়তা পেয়েছে এবং অত্যন্ত কার্যকর।’